ELŐTERJESZTÉS

**Velem községi Önkormányzat 2020. szeptember 9-i rendkívüli testületi ülése**

**01. napirendi pontjához**

**Tisztelt Képviselő-testület!**

A Miniszterelnökséget vezető miniszter által meghirdetett 2020. évi Magyar Falu Program keretében kiírásra került az „Temetői infrastruktúra fejlesztése” című MFP-FVT/2020 kódszámú pályázat. Velem községi Önkormányzat tulajdonában van a 9726 Velem 059/2 hrsz-ú, temető.

A pályázatból a ravatalozó épületében a nyílászárok cseréjére kerülne sor az előtető meghosszabbításával, továbbá egy halotthűtű is beépítésre kerülne.

A támogatás vissza nem térítendő költségvetési támogatás 100 %-ban előfinanszírozott.

A pályázat benyújtásának határideje 2020. szeptember 10.

A pályázatot a Magyar Falu Program felületén kell benyújtani. Velem Önkormányzat regisztrációval rendelkezik, így a pályázat amennyiben a testület is támogatja benyújtható.

A felmérés alapján készült költségvetés szerint összesen **13.677.900.- Ft**-ba kerülne a ravatalozó felújítása az eszközök beszerzésével együtt.

Mindezekre tekintettel kérem a Tisztelt Képviselő-testületet a határozati javaslat elfogadására.

Velem, 2020. szeptember 08.

 Bakos László s.k.

 polgármester

  

**HATÁROZATI JAVASLAT**

1. Velem községi Önkormányzat Képviselő-testülete a Miniszterelnökséget vezető miniszter által a Magyar Falu Program 2020. évi végrehajtásához szükséges többletforrás biztosításáról szóló 1401/2020. (VII. 15.) Korm. határozat alapján meghirdetett Magyarország területén működő 5000 fő, és az ez alatti állandó lakosságszámú települések önkormányzatai kizárólagos tulajdonában lévő, **temetői infrastruktúra fejlesztésének támogatására 13.677.900.- Ft összegben 100 %-os támogatásra benyújtja**  az **MFP-FVT/2020. kódszámú** pályázatát.

1. A képviselő-testület felhatalmazza a polgármestert a pályázat benyújtásához szükséges nyilatkozatok megtételére és a pályázat elektronikus felületen történő benyújtására.

**Felelős**: Bakos László polgármester

**Határidő**: azonnal